Duklando de Milano

La duklando de Milano estis historia teritorio de la Sankta Romia Imperio, ĉirkaŭ la urbo Milano, situanta en la nordo de hodiaŭa Italio. Ĝi estis kreita en 1395, kiam ĝi havis dudek ses urbojn kaj la vastan kamparan areon de la meza Pada Ebenaĵo oriente de la montetoj de Montferrat.

Dum plejmulto de sia ekzisto, ĝi estis enpremita inter Savojo okcidente, Venecio oriente, la malnova Svisa Konfederacio norde, kaj apartigita de la Mediteraneo per la Ĝenova Respubliko sude.

La duklandon finfine akiris Habsburga Aŭstrio kun la Traktato de Badeno en 1714, kiu finis la militon de hispana sukcedo. Ĝi restis sub aŭstria regado ĝis 1796, kiam Napoleono Bonaparte konkeris ĝin, kaj unu jaron poste, laŭ la Traktato de Campo Formio, Aŭstrio transdonis ĝin al la Cisalpa Respubliko.
Post la malvenko de Napoleono, la duklando de Milano ne estis restarigita, sed iĝis parto de la reĝlando Lombardujo-Venetio, kies reĝo estis la imperiestro de Aŭstrio. En 1859 ĝi doniĝis al la reĝlando Piemonto-Sardio, kiu poste fariĝis Itala reĝlando en 1861.

 Dukoj de Milano 
1395-1447 Familio Visconti

1450-1526 Familio Sforza

1526-1787 Habsburgoj

Kategorio:Geografio de Milano

Milano
Kategorio:Historio de Italio
Kategorio:Eksaj landoj de Eŭropo
Kategorio:Teritorioj de la Sankta Romia Imperio
Kategorio:Administraj unuoj fonditaj en 1390-1399
Kategorio:Aperis en 1395
Kategorio:Administraj unuoj malfonditaj en 1797